Vasvár Város Képviselő-testülete

**Jegyzőkönyv**

**Vasvár Város Önkormányzata Képviselő-testülete 2020. szeptember 9-én megtartott rendkívüli üléséről**

**Határozat:**

**94.** „Ezredes Ház felújítása” építési beruházás kivitelezőjének kiválasztására indított megismételt közbeszerzési eljárás eredményesnek nyilvánítása, az eljárás nyertesének a CIZO-ÉP KFT nyilvánítása

Vasvár Város Képviselő-testülete

**Jegyzőkönyv**

**Készült** Vasvár Város Önkormányzata Képviselő-testülete 2020. szeptember 9-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Galambos István tanácsnok és Dr. Fabók Tibor képviselő (5 fő)

**Távolmaradását előre bejelentette:** Gyöngyösi Zsuzsanna és Unger József képviselők (2 fő)

**Tanácskozási joggal jelen volt:**

 Dr. Ódor Ildikó jegyző,

 Pálláné Dr. Lakics Erika aljegyző és

 Varga Zoltán osztályvezető.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbiak szerint jóváhagyta azt:

1./ Előterjesztés „Ezredes Ház felújítása” építési beruházás kivitelezőjének kiválasztására indított megismételt közbeszerzési eljárás lezárására

Előadó: TÓTH BALÁZS polgármester

1. **napirendi pont:**

Előterjesztés „Ezredes Ház felújítása” építési beruházás kivitelezőjének kiválasztására indított megismételt közbeszerzési eljárás lezárására

**Tóth Balázs polgármester** szóbeli kiegészítésében rámutatott: Soknak tűnik a legjobb ár-érték ajánlatot benyújtó ajánlattevő (CIZO-ÉP Kf) ajánlati ára (73.246.298,-Ft+27%ÁFA) és az önkormányzat rendelkezésére álló anyagi fedezet (nettó 40.898.000,-Ft) közti 32.348.298,-Ft+27%ÁFA különbözet, de vannak lehetőségek ennek az összegnek a csökkentésére. Az egyik lehetőség, hogy a konzorciumos pályázatból kilépett egyik partnerre, Petőmihályfára eső pályázati forrás átcsoportosítható Vasvárnak. Ez megközelítőleg 25 mFt. A másik lehetőség, hogy a fennmaradó különbözetre mód van többlet támogatási igény benyújtására. Bízik abban, hogy e lehetőségek segítségével nem kell túl sok saját erőt hozzátennie az önkormányzatnak a rendelkezésre álló anyagi fedezethez.

Ezt követően bemutatta az Ezredes ház felújításának terveit a képviselő-testület tagjainak.

**Sejber Mihály alpolgármester** megkérdezte, mennyi idő telt el a pályázat benyújtása óta.

**Pálláné Dr. Lakics Erika aljegyző** közölte, hogy a pályázat 2017-ben lett beadva.

**Dr. Pataky Pál tanácsnok** az iránt érdeklődött, hogy a többi konzorciumi partner egyetértésére szükség van-e Vasvár döntéséhez.

**Tóth Balázs polgármester** válaszában elmondta, hogy a térségi turisztikai projekt minden tagja (Csehimindszent Község Önkormányzata, Petőmihályfa Község Önkormányzata, Oszkói Hegypásztor Kör, Vasvár Város Önkormányzata) önállóan dönt saját pályázatáról. Petőmihályfa azért lépett vissza a pályázattól, mert a 2019-ben megválasztott új polgármester nem érezte megalapozottnak, előkészítettnek a község projektjét.

Több kérdés, hozzászólás nem lévén szavazásra tette fel az előterjesztésben található „A” jelű határozati javaslatot, mely a közbeszerzési eljárás eredményesnek és a CIZO-ÉP Kft eljárás nyertesének nyilvánításáról szól.

Képviselő-testület az „A” jelű határozati javaslattal, név szerinti szavazás alapján, 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**94/2020.(IX.09.) számú képviselő-testületi határozat:**

Vasvár Város Önkormányzata Képviselő-testülete, mint Ajánlatkérő által „Ezredes Ház felújítása” megismételt közbeszerzési eljárásban az alábbi eljárást lezáró döntést hozza.

1. Ajánlatkérő a rendelkezésre álló anyagi fedezetet kiegészíti további nettó **32.348.298 Ft + 27% ÁFA** összeggel.
2. Ajánlatkérő a közbeszerzési eljárást eredményesnek nyilvánítja.
3. Ajánlatkérő az eljárás nyertesének az alábbi ajánlattevőt nyilvánítja.

|  |  |
| --- | --- |
| Ajánlattevő neve: | CIZO-ÉP Kft. |
| Ajánlattevő címe: | 9800 Vasvár, Kőrösi Csoma Sándor u. 15. |
| Ajánlattevő adószáma: | 22751955-2-18  |
| Nettó ajánlati ár: | 73.246.298 Ft |
| Műszaki segítségnyújtás, kiszállási idő a hibabejelentéstől számítva, munkanapokon, órában megadva:  | 36 óra |
| Megajánlott többlet jótállási határidő | 12 hónap |
| Környezetvédelmi-fenntarthatósági vállalások száma |
| A járművek, munkagépek tankolása kizárólag szilárd, burkolt talajon az adott munkaterület felvonulási területén az esetleges azonnal kármentesítésre alkalmas környezetben történik, vagy kiépített üzemanyagtöltő állomáson | igen |
| A munkaterületen nyertes ajánlattevő, ill. alvállalkozó által termelt kommunális hulladék szelektív gyűjtésének biztosítása | igen |
| Vállalja az esetlegesen keletkező veszélyes hulladékok tárolására alkalmas gyűjtő edényzet helyszínen tartását | igen |
| „Igen” válaszok száma: | 1. darab
 |

**Határidő:** azonnal

**Felelős:** Tóth Balázs polgármester

A név szerinti szavazás jegyzéke a jegyzőkönyvhöz csatolva.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző